Weserflug We 271

**Weserflug We 271** – Antrojo pasaulinio karo išvakarėse Vokietijoje sukurtas dvimotorės amfibinės skraidančios valties projektas.

## Konstrukcija ir gamyba
„Weser Flugzeugbau“ (paprastaoi vadinama „Weserflug“) buvo įkurta 1934 m. balandžio mėn., kaip Vokietijos laivų statyklos „AG Weser“ dukterinė įmonė, skirta aviacinei veiklai vykdyti. Į naujosios įmonės sudėtį įėjo ir įmonė „Rohrbach Metall-Flugzeugbau“, kurią AG Weser įsigijo 1932 m., kai „Rohrbach" buvo ant bankroto slenksčio. Naujosios įmonės technikos direktoriumi tapo buvo „Rohrbach Metall-Flugzeugbau“ įkūrėjas ir visiškai metalinio sparno su tvirtu dėžutės formos pagrindiniu elementu, prie kurio buvo jungiamos priekinės ir galinės fiuzeliažo dalys, konstrukcijos kūrėjas Adolfas Rohrbachas.

Pagrindinė „Weserflug" veikla buvo licencinė kitų įmonių sukurtų orlaivių gamyba. Kartu buvo sukurta keletas savo konstrukcijos orlaivių, vienu kurių tapo 1937 m. pradėtas projektas P.2131 – dvimotorė, keturvietė amfibijos tipo skraidanti valtis, tinkama tiek civiliniam, tiek kariniam naudojimui. 1938 m. šia konstrukcija, gavusia įmonės indeksą WFG 270, susidomėjo tiek Liuftvafė, tiek it Kriegsmarine (nacistinės Vokietijos karinės oro pajėgos ir karinis jūrų laivynas). Orlaivio projektas buvo svarstomas kaip ryšių, patrulinis ir gelbėjimo jūroje orlaivis, nors „Weserflug“ orlaivį vertino visų pirma kaip Rorbacho sparno bandymo platformą. Prototipo, gavusio RLM kodinį indeksą We 271, gamybai RLM skyrė finansavimą, vienintelis pagamintas egzempliorius gavo indeksą We 271 V1. Orlaivis buvo įregisturotas Vokietijos civilinių orlaivų registre numeriu D-OBRE.

„We 271“ buvo vienintelis „Weserflug“ filiale Einsvardene (Nordenhame) pastatytas orlaivis.

„Weser We 271“ buvo dvimotoris metalinis aukštasparnis lėktuvas. Apatiniai orlaivio korpuso paviršiai buvo sukurti kito „Rorhbach“ įmonės sukurto lėktuvo „Rohrbach Romar“ pagrindu. Pagrindinis orlaivio projektuotojas buvo įmonės techninis direktorius Adolfas Rohrbachas. Būdingi „We 271“ bruožai buvo stačiakampio formos sparnas, dviguba uodega ir lašo formos šoninės atraminės plūdės, į kurias buvo įtraukiama orlaivio važiuoklė. Plūdės buvo montuojamos ne sparnų galuose, o po varikliais. Galinis ratukas buvo montuojamas ant ilgos atramos, kurią buvo galima pasukti taip sumažinant pasipriešinimą. Lėktuvas buvo varomas dviem oru aušinamais V8 tipo varikliais Argus As 10 (iš pradžių – modfikacija As 10Cs, vėliau – As 10E).

We 271 V1 iš „Weserflug“ aerodromo Lemverderio () mieste pirmą kartą pakilo 1939 m. birželio 26 d., pilotuojamas „Weserflug“ vyriausiojo piloto Gerhardo Hubricho. Tą dieną orlaiviu buvo atlikti penki bandomieji skrydžiai, kurių bendra trukmė buvo 47 minutės. Pirmą kartą nuo vandens orlaivis pakilo po dviejų dienų iš Vėzerio upės. Rohrbachas negalėjo dalyvauti šiuose skrydžio bandymuose ir mirė 1939 m. liepos 6 d.

Bandymai parodė, kad orlaivio skrydžio charakteristikos buvo priimtinos, skrydžio duomenys vienu variklio buvo pakankami, tačiau orlaivio vairai buvo nepakankamai efektyvūs, todėl kilimo metu atsirasdamo siūbavimas. Hidrauliškai valdomi užsparniai veikė per greitai, kas sąlygodavo stiprius svyravimo monentus. Rimtesne problema tapo kilimo ir tūpimo metu susiformuodavę purslai, kuriuos sustiprindavo per arti fiuzeliažo sumonuotos plūdės. Vandens purslai pakildavo iki variklio gaubto, kur greitai sugadindavo oro sraigtus ir keldavo pavojų užpilti variklius. Mažinant šią grėsmę prie korpuso ir plūdžių buvo sumontuoti vandens deflektoriai, tačiau problema niekada nebuvo pilnai išspręsta. Iki 1939 m. rugsėjo mėn. buvo atlikta 19 skrydžių, po kurių orlaivis buvo modifikuotas.

Prasidėjus Antrajam pasauliniam karui planuoti rekordiniai skrydžio bandymai buvo atšaukti, tačiau lėktuvo bandymai buvo tęsiami. Buvo modifikuota skraidančios valties priekio forma, siekiant geriau apsaugoti sraigtus ir laivapriekio sritį nuo purslų, bovo modifikuota ir uodega. 1940 m. prototipas buvo perkeltas iš Lemverderio į Einsvardeną, kur, toliau bandant orlaivį, 1941 m. jo vos nenumušė britų naikintuvas Spitfire. "We 271| bandymų programa buvo užbaigta atlikus daugiau nei 60 skrydžių. 1942 m. gegužės 1 d. orlaivis buvo perkeltas į bandymų stotį Travemiundėje, po to daugiau įrašų apie „We 271“ V1 nėra. Manoma, kad po to jis buvo išardytas.

1941 m. „Weserflug“ pasiūlė du projektus „We 271“ pagrindu: „P 2146“ ir „P 2147“. Abiejuose modeliuose turėjo būti montuojami žuvėdros tipo sparnai, kurie šiuo atveju būtų leidę pakelti variklius aukščiau. Plūdės buvo montuojamos sparnų galuose, o važiuoklės įsitraukdavo į fiuzeliažą. Projektas 2147 buvo keturvietis, varomais dviem 235 AG (175 kW) galios varikliais „Hirth HM 508 C“, o projektas 2146 – šešiavietis, varomas 310 AG (230 kW) galios „Argus As 410“. Nė vienas projektas nebuvo pastatytas.

## Techniniai duomenys

## Išnašos

## Literatūra

* Müller, Heiko (2008). „Verschwunden und fast vergessen“. *Klassiker der Luftfahrt,* No. 5. pp. 46–50.
* Němeček, Václav (1999). „Letadla 39–45: Weserflug We 271 V1“. *Letectví + Kosmonautika,* Vol. LXXV, no. 7. p. 451. ISSN 0024-1156.
* Nowarra, Heinz J. (1988). *Die Deutsche Luftrustung 1933–1945 (Band 4),* Bernard & Graefe Verlag. ISBN 3-7637-5468-7.
* *Die Zeit im Flug. 75 Jahre Flugzeugbau in Nordenham*. Brigg Verlag, Augsburg 2010, , S. 39.
* Franz-Herbert Wenz: . 2., überarbeitete Auflage. Band 1. Stedinger, Lemwerder 2003, , S. 62–65.